**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 194**

**din 28 decembrie 2023**

**pentru încheierea unui Act Adiţional la Acordul de parteneriat aprobat**

**prin Hotărârea Consiliului Local nr. 88/22.06.2023 privind aprobarea Acordului de parteneriat și participarea Municipiului Câmpulung Moldovenesc la implementarea proiectului „Construire clădire pentru Școala Profesională Specială Câmpulung Moldovenesc”, finanțat din PNRR, Componenta 15 - Educație, Investiția 10: Dezvoltarea rețelei de școli verzi și achiziționarea de microbuze verzi**

Consiliul Local al municipiului Câmpulung Moldovenesc, întrunit în şedinţa extraordinară din data de 28 decembrie 2023;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 45382 din 28.12.2023;

 -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 45383 din 28.12.2023;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 45384 din 28.12.2023;

 -Avizul Comisiei de specialitate a Consiliului Local;

 -Adresa 35234/27.12.2023 a Consiliului Județean Suceava înregistrată la nr. 45310 din 27.12.2023;

 -Prevederile art. 44 alin. I din Legea nr. 273/2006 privind finanțele publice locale, cu modificările și completările ulteriorare

 -Prevederile Ghidului specific din cadrul Planului Național de Redresare și Reziliență- Pilonul VI: Politici pentru noua generație, Componenta C15: Educație, Reforma 6: Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar, Investiția 10: Dezvoltarea rețelei de școli verzi și achiziționarea de microbuze verzi;

În temeiul prevederilor art. 129 alin. (1), alin. (2) lit. b), lit. c) și lit. e), alin. (4) lit. d), alin. (7) lit. a) și lit. s), art. 9 lit. a), art. 139 alin. (3) lit. d), lit. f), lit. g), art. 140 din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**Se aprobă încheierea unui Act Adițional (Act Adițional nr. 1) la Acordul de parteneriat încheiat între UAT Județul Suceava (Lider de proiect/parteneriat) și UAT Municipiul Câmpulung Moldovenesc din Județul Suceava (Partener), aprobat prin Hotărârea Consiliului Local nr. 88/22.06.2023 privind aprobarea Acordului de parteneriat și participarea Municipiului Câmpulung Moldovenesc la implementarea proiectului „Construire clădire pentru Școala Profesională Specială Câmpulung Moldovenesc”, finanțat din PNRR, Componenta 15 - Educație, Investiția 10: Dezvoltarea rețelei de școli verzi și achiziționarea de microbuze verzi, conform anexei care face parte integrantă din prezenta hotărâre.

**Art.2.**Terenul proprietatea publică a municipiului Câmpulung Moldovenesc, situat în intravilanul localității și identificat cu nr. cad. 37326 Câmpulung Moldovenesc și nr. cad. 42831 Câmpulung Moldovenesc se alocă pe întreaga durată de viață a construcției care face obiectul proiectului.

**Art.3.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,** **Moroșan Nicolai** |  | **Contrasemnează:****SECRETAR GENERAL****AL MUNICIPIULUI****Erhan Rodica** |